CELEX: 21998D0709(01)
Language: hr
Date: 1997-06-27 00:00:00
Title: Odluka Zajedničkog odbora EGP-a br. 50/97 od 27. lipnja 1997. o izmjeni Priloga XX. (Okoliš) Sporazumu o EGP-u

11/Sv. 091
            
            
               HR
            
            
               Službeni list Europske unije
            
            
               55
            
         21998D0709(01)
   
               L 193/37
            
            
               SLUŽBENI LIST EUROPSKE UNIJE
            
            
               27.06.1997.
            
         
      ODLUKA ZAJEDNIČKOG ODBORA EGP-a
   br. 50/97
   od 27. lipnja 1997.
   o izmjeni Priloga XX. (Okoliš) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da je Prilog XX. Sporazumu izmijenjen Odlukom Zajedničkog odbora EGP-a br. 22/95 (1);
   budući da Odluku Vijeća 94/904/EZ od 22. prosinca 1994. kojom se uspostavlja popis opasnog otpada u skladu s člankom 1. stavkom 4. Direktive Vijeća 91/689/EEZ o opasnom otpadu (2) treba unijeti u Sporazum,
   ODLUČIO JE:
   Članak 1.
   Iza točke 32.a (Direktiva Vijeća 91/689/EEZ) Priloga XX. Sporazumu umeće se sljedeća točka:
   
               „32.aa
            
            
               
                  394 D 0904: Odluka Vijeća 94/904/EZ od 22. prosinca 1994. kojom se uspostavlja popis opasnog otpada u skladu s člankom 1. stavkom 4. Direktive Vijeća 91/689/EEZ o opasnom otpadu (SL L 356, 31.12.1994., str. 14.).
            
         Lihtenštajn može za opasan otpad, koji se odlaže ili obnavlja u Švicarskoj, primijeniti švicarske propise o opasnom otpadu koji su primjenljivi u Lihtenštajnu prema Ugovoru od 29. ožujka 1923. vezano uz uključivanje Kneževine Lihtenštajna u carinsku uniju Švicarske, uzimajući u obzir da ti propisi jamče jednaku razinu zaštite okoliša kako je utvrđeno u Direktivi 75/442/EEZ, kako je izmijenjena Direktivom 91/156/EEZ, u Direktivi 91/689/EEZ i spomenuto u Uredbi (EEZ) br. 259/93.”
   Članak 2.
   Tekstovi Odluke 94/904/EZ na islandskom i norveškom jeziku, koji su priloženi odnosnim jezičnim inačicama ove Odluke, vjerodostojni su.
   Članak 3.
   Ova Odluka stupa na snagu 1. srpnja 1997., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a.
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 27. lipnja 1997.
      
         
            Za Zajednički odbor EGP-a
         
         
            Predsjednica
         
         C. DAY
         
      
   
   
      (1)  SL L 158, 8.7.1995., str. 46.
   
      (2)  SL L 356, 31.12.1994., str. 14.